इस संबंध में पूर्व मध्य रेल के अपर महाप्रबंधक अनूप कुमार ने गुरुवार को संवाददाताओं से बात करते हुए कहा कि बिहार के कई परियोजनाओं के लिए पर्याप्त राशि आवंटित की गई है। नेउरा-दनियावां-बिहारशरीफ-बरबीघा-शेखपुरा रेललाइन के निर्माण के लिए इस बजट में 50 करोड़ की राशि का आवंटन किया गया है। दनियावां से बरबीघा तक अगले साल 31 मार्च तक ट्रेनें दौडऩे लगेंगी। पटना से सीधे बरबीघा तक ट्रेन से पहुंचा जा सकेगा। नेउरा से दनियावां तक निर्माण कार्य जारी है।